
 19.8.2019
 BG
 Официален вестник на Европейския съюз
 L 215/1
 РЕГЛАМЕНТ ЗА ИЗПЪЛНЕНИЕ (ЕС) 2019/1350 НА КОМИСИЯТА
 от 12 август 2019 година
 за регистриране на географско указание на спиртна напитка по силата на член 30, параграф 2 от Регламент (ЕС) 2019/787 на Европейския парламент и на Съвета „Absinthe de Pontarlier“
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) 2019/787 на Европейския парламент и на Съвета от 17 април 2019 г. за определението, описанието, представянето и етикетирането на спиртни напитки, за използването на наименованията на спиртните напитки при представянето и етикетирането на други храни, за защитата на географските указания на спиртни напитки, за използването на етилов алкохол и дестилати от земеделски произход в алкохолните напитки и за отмяна на Регламент (ЕО) No 110/2008 (1), и по-специално член 30, параграф 2 от него,
 като има предвид, че:
 (1)
 В съответствие с член 17, параграф 5 от Регламент (ЕО) No 110/2008 на Европейския парламент и на Съвета (2) Комисията проучи заявлението на Франция от 16 април 2014 г. за регистриране на географското указание „Absinthe de Pontarlier“.
 (2)
 След като стигна до заключението, че заявлението отговаря на изискванията на Регламент (ЕО) No 110/2008, Комисията публикува основните спецификации на техническото досие в Официален вестник на Европейския съюз (3) в съответствие с член 17, параграф 6 от същия регламент.
 (3)
 В Комисията не постъпиха възражения по реда на член 17, параграф 7 от Регламент (ЕО) No 110/2008.
 (4)
 Регламент (ЕС) 2019/787, който заменя Регламент (ЕО) No 110/2008, влезе в сила на 25 май 2019 г. В съответствие с член 49, параграф 1 от новия регламент глава III от Регламент (ЕО) No 110/2008, която се отнася до географските указания, се отменя, считано от 8 юни 2019 г. Следователно регламентът за предоставяне на защита следва да бъде приет съгласно новия регламент.
 (5)
 Поради това указанието „Absinthe de Pontarlier“ следва да се регистрира като географско указание.
 (6)
 Географското указание „Absinthe de Pontarlier“ следва да бъде защитено в своята цялост, като терминът „абсент“ може да продължи да се използва при етикетиране и представяне на територията на Съюза, при условие че се спазват приложимите принципи и правила на неговия правен ред,
 ПРИЕ НАСТОЯЩИЯ РЕГЛАМЕНТ:
 Член 1
 Регистрира се географското указание „Absinthe de Pontarlier“. В съответствие с член 30, параграф 4 от Регламент (ЕС) 2019/787 настоящият регламент предоставя на наименованието „Absinthe de Pontarlier“ защитата, посочена в член 21 от Регламент (ЕС) 2019/787.
 Член 2
 Географското указание „Absinthe de Pontarlier“ е защитено в своята цялост, като терминът „абсент“ може да продължи да се използва при етикетиране и представяне на територията на Съюза, при условие че се спазват приложимите принципи и правила на неговия правен ред.
 Член 3
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 12 август 2019 година.
 За Комисията,
 от името на председателя,
 Phil HOGAN
 Член на Комисията
 (1) ОВ L 130, 17.5.2019